సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నా దేశాన్ని ప్రేమిస్తున్నా: సానియా
ఖేల్‌ రత్న అవార్డును వినయ విధేయతలతో స్వీకరించానని సానియా మీర్జా చెప్పారు.
TNN | Updated:
Sep 1, 2015, 11:09AM IST
హైదరాబాద్: ఖేల్‌ రత్న వంటి అత్యుత్తమ అవార్డు తనకు లభించినందుకు ఎంతో సంతోషించానని ఈ అవార్డును వినయ విధేయతలతో స్వీకరించానని టెన్నిస్‌ తార సానియా మీర్జా చెప్పారు. దేశం తరపున ఆడుతున్నందుకు గర్వంగా ఉందని సోషల్ మీడియాలో తనపై వచ్చిన విమర్శలను లెక్కచేయనని ఆమె అన్నారు. దేశంలో ఎందరో తనను అభిమానిస్తున్నారని పౌరులంటే సోషల్ మీడియాలోని కొంత మంది వ్యక్తులే కాదని ఆమె అన్నారు. తన భర్త షో‌యబ్‌ అన్నివేళలా తనను ప్రోత్సహిస్తూనే ఉంటారని సానియా వెల్లడించారు. భర్తతో గడిపేందుకు ప్రస్తుతానికి తీరికలేదని, యూఎస్‌ ఓపెన్‌ టోర్నమెంట్‌లో పాల్గొనేందుకు అమెరికా బయలుదేరుతున్నానని ఆమె తెలియజేసారు. అత్యుత్తమ టెన్నిస్‌తోపాటు గ్లామర్‌ను కూడా సొంతం చేసుకున్న సానియా భారత సంప్రదాయ చీరలు ధరించడమంటే తనకు ఇష్టమని చెప్పారు. అందుకే భారత రాష్ట్రపతి నుంచి ఖేల్‌ రత్న అవార్డును స్వీకరించే సందర్భంలో మన సంస్కృతిని ప్రతిబింబించే చీరను ధరించానని స్పష్టం చేసారు. చీర ఇచ్చే అందాన్ని ఏ ఇతర దుస్తు లూ ఇవ్వలేవని ఈ సందర్భంగా సానియా వ్యాఖ్యానించారు.